**ELŐTERJESZTÉS**

**Szombathely Megyei Jogú Város Közgyűlésének 2019. szeptember havi rendes ülésére**

**Javaslat az ELTE Bolyai János Gyakorló Általános Iskola és Gimnáziumban megvalósuló fejlesztések támogatására**

Az ELTE Bolyai János Gyakorló Általános Iskola és Gimnázium az EFOP- 4.1.3-17-2017-00211 azonosító számú, „Tanulást segítő terek infrastrukturális fejlesztése az ELTE Bolyai János Gyakorló Általános Iskola és Gimnáziumban Szombathelyen” tárgyú pályázat keretében 148.455.300,- Ft támogatásban részesült. A pályázat kapcsán az egyetem kancellárja arról tájékoztatta Önkormányzatunkat, hogy a teljes projekt mintegy 400 millió Ft-ba kerül, melyhez az Eötvös Loránd Tudományegyetem saját költségvetési forrásaiból 50 millió Ft-ot biztosít, egyúttal arra kérte Önkormányzatunkat, hogy a hiányzó önrész összegét biztosítsa.

Az egyetem kéréséről a Közgyűlés a 2019. júniusi ülésén tárgyalt, és a 312/2019. (VI.18.) Kgy. számú határozatában arról rendelkezett, hogy az ELTE Bolyai János Gyakorló Általános Iskola és Gimnázium felújítása önrészének fedezetét a szeptember havi ülésén biztosítja.

A támogatási összeg pontos meghatározásához az egyetem megküldte az ELTE Bolyai János Gyakorló Általános Iskola és Gimnázium fejlesztési programját, mely az előterjesztés mellékletét képezi. Tájékoztatom a Tisztelt Közgyűlést, hogy fejlesztési program és mellékletei terjedelmükre való tekintettel elektronikus úton érhetőek el a [www.szombathely.hu/Közgyűlés/e-közgyűlés/2019](http://www.szombathely.hu/Közgyűlés/e-közgyűlés/2019) alatt.

A tervezett fejlesztés két részből áll. Az EFOP pályázatból és az ELTE támogatásából az öltözők, a tornaterem, vizesblokk felújítása történik meg, ugyanis a pályázatból kizárólag nem építési engedély köteles felújítás végezhető. Az elvégzendő fejlesztés részleteit a fejlesztési program 1., 1.a. és 2. melléklete tartalmazza.

Az Önkormányzat támogatásából az építési engedélyköteles bővítések valósulhatnának meg: a könyvtár bővítése, multi funkciós terem, illetve tantermek kialakítására kerülhetne sor, amelynek részleteit a fejlesztési program 3. melléklete tartalmazza. Az így megvalósítandó fejlesztéshez – a tervek elkészítése óta bekövetkezett áremelkedést is figyelembe véve – 200 millió Ft támogatás szükséges.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. szeptember „ ”**

**/: Dr. Puskás Tivadar :/**

**HATÁROZATI JAVASLAT**

**…../2019. (IX. ….) Kgy. számú határozat**

1. Szombathely Megyei Jogú Város Közgyűlése az ELTE Bolyai János Gyakorló Általános Iskola és Gimnáziumban megvalósuló fejlesztésekhez mindösszesen 200 millió Ft támogatást biztosít.
2. A Közgyűlés elhatározza, hogy az 1. pont szerinti 200 M Ft összegű támogatást az ELTE által jelzett kifizetési ütemezés figyelembe vételével szerepelteti a következő évek költségvetési rendeletében.
3. A Közgyűlés felhatalmazza a polgármestert, hogy az ELTE Bolyai János Gyakorló Általános Iskola és Gimnázium fejlesztésére vonatkozó támogatási szerződést az 1-2. pontokban foglalt feltételekkel aláírja.

**Felelős:** Dr. Puskás Tivadar polgármester

Koczka Tibor alpolgármester

Illés Károly, alpolgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője/

**Határidő:** azonnal (1. pont vonatkozásában)

költségvetési rendeletek elfogadása (2. pont vonatkozásában)

2019. október 31. (3. pont vonatkozásában)